**Sweet Valley High** on Francine Pascalin laatima nuortenkirjasarja, jonka pohjalta on tehty myös televisiosarja. Päähenkilöinä ovat 16-vuotiaat kalifornialaiset kaksoset Jessica ja Elizabeth Wakefield, joiden elämä pyörii kavereiden, bileiden ja poikien keskellä. Kuvankauniit kaksoset ovat ulkonäöltään identtisiä, mutta luonteiltaan kuin päivä ja yö. Jessica on villi, itsepäinen, seikkailunhaluinen ja ajattelematon; erityisesti poikien suosiossa oleva huutosakin kapteeni. Elizabeth taas toimittaa koulunsa lehteä, Oraakkelia ja on sitä vastoin järkevä, kiltti ja vastuuntuntoinen. Elizabeth on erittäin tunnettu empaattisuudestaan muita kohtaan ja sarjan aikana hän ratkookin monien koulutovereidensa ongelmia, hän kirjoittaa myös Oraakkelin Silmä ja Korva -palstaa. Jessica tunnetaan sarjassa nopeasti vaihtuvista ihastuksistaan, Elizabethin mielestä vakituinen rakkaussuhde on järkevämpi. Elizabeth pelastaa aina pulaan joutuneen sisarensa, kunnes tämä taas hankkiutuu uudestaan ongelmiin. 
Jessica kuuluu huutosakkiin ja Pi Beta Alpha -sisarkuntaan. Myös Elizabeth kuuluu sisarkuntaan, mutta ei ole yhtä aktiivinen kuin sisarensa.

Muut keskeiset hahmot
---------------------

* Ned (Edvard) ja Alice Wakefield (kaksosten ja Stevenin vanhemmat)
* Steven Wakefield (kaksosten isoveli collegesta, seurustelee Tricia Martinin kanssa kirjoissa 1-15, ja Cara Walkerin kanssa kirjoissa 24-50)
* Cara Walker (yksi Jessican parhaista ystävistä, juoruilija, kunnes muuttuu)
* Lila Fowler (Sweet Valleyn rikkaan perheen ainoa hemmoteltu tytär, yksi Jessican parhaista ystävistä)
* Amy Sutton (saapuu kirjassa 29, Elizabethin lapsuudenystävä, Jessican parhaita ystäviä)
* Bruce Patman (Rikkaan perheen itserakas ja kehuskeleva poika, seurustelee 3. kirjassa Jessican kanssa, seurustelee myös Regina Morrown kanssa kirjoissa 18-40, seurustelee Amy Suttonin kanssa Reginan kuoltua.)
* Todd Wilkins (koripallojoukkueen tähti, Elizabethin poikaystävä 23. kirjaan asti)
* Jeffrey French (Oraakkelin valokuvaaja, Elizabethin poikaystävä 31. kirjasta asti)
* Enid Rollins (Elizabethin paras ystävä)
* Roger Collins (Nuori äidinkielenopettaja Sweet Valley High'ssa, Elizabethin ystävä, Oraakkelista vastaava opettaja)

Muita keskeisiä hahmoja ovat Sandra Bacon, Jean West, Annie Whitman, Regina Morrow, Nicholas Morrow, Ricky Capaldo, Maria Santelli, Winston Egbert, Ken Matthews, Tom McKay, Penny Ayala, Olivia Davidson, Roger Barrett (Patman 16. kirjasta lähtien), Caroline Pearce, Tricia Martin, Betsy Martin, Bob Russo, Susan Stewart, Helen Bradley, Manuel Lopez, Aaron Dallas, Robin Wilson, Neil Freemont, DeeDee Gordon ja Bill Chase.

Yli 150 osaa käsittävää kirjasarjaa ei ole suomennettu vuoden 2002 jälkeen kysynnän laskettua Suomessa.

Suomeksi käännetyt kirjat
-------------------------

Suomeksi käännetyt perussarjan kirjat ovat:

1. Tuplarakkautta
2. Salaisuuksia
3. Leikkiä tulella
4. Valtapeliä
5. Pitkä yö
6. Vaarallinen rakkaus
7. Rakas sisko
8. Sydäntenmurskaaja
9. Sydänten kilpajuoksu
10. Toisenlainen tyttö
11. Valheiden verkossa
12. Jäähyväiset rakkaimmalle
13. Yhdessä ikuisesti
14. Vain yksi ilta
15. Lupauksia
16. Onnenpoika
17. Rakkauskirjeitä
18. Hulluna rakkaudesta
19. Petollinen poikaystävä
20. Vaikea valinta
21. Ikuinen kakkonen
22. Liikaa rakkautta
23. Särkyneet sydämet
24. Muistoja
25. Umpikuja
26. Panttivangit
27. Rakkauden huumaa
28. Ulkopuolinen
29. Kolmas pyörä
30. Ystävyys koetuksella
31. Kilpasiskot
32. Jessican muodonmuutos
33. Uusi alku
34. Kielletty rakkaus
35. Kaikki pelissä
36. Takaisin kouluun
37. Juoruja
38. Loistava tilaisuus
39. Salainen ihailija
40. Kuilun reunalla
41. Hintana yksinäisyys
42. Kahden tulen välissä
43. Tukala tilanne
44. Taka-ajatuksia
45. Perhesalaisuuksia
46. Päätöksiä
47. Sokeaa rakkautta
48. Juonittelua
49. Tosi rakkautta
50. Rakkauden tanssi

sekä kuusi trilleriä:

1. Silminnäkijä
2. Pakomatkalla
3. Talo jyrkänteellä
4. Kohtalokas kesä
5. Vaarallinen puhelu
6. Kasvot menneisyydestä

Televisiosarja
--------------

Ranskalais-yhdysvaltalaista tuotantoa olevaa televisiosarjaa tehtiin 88 jakson verran vuosien 1994 ja 1998 välillä. Pääosarooleissa esiintyivät Brittany Daniel (Jessica Wakefield) ja Cynthia Daniel (Elizabeth Wakefield), jotka ovat oikeastikin keskenään identtisiä kaksosia. Tytöt poseeraavat myös kirjojen kansissa. Sarjaa nähtiin myös Suomessa MTV3-kanavalla, viimeksi vuonna 2000. Tämän jälkeen sarjaa ei ole uusittu.

Teatteri
--------

Jyväskylän ylioppilasteatteri teki kesällä 2013 Tuomas Vaahtoluodon ohjaamana ja käsikirjoittamana sarjaa löyhästi mukailevan teatteriversion.

Aiheesta muualla
----------------

* Kirjasarjan viralliset sivut
* IMDb: Sweet Valley High
* Kirjastot.fi -vastauspalvelun Sweet Valley High -arkisto (Arkistoitu – Internet Archive)